Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3078

17. Tiszta települések, biztonságot teremtõ környezetvédelem Az élhetõ települési környezet megteremtése érdekében elengedhetetlen a hulladékok mennyiségének csökkentése, továbbá a szelektív hulladékkezelés, ezen belül elsõsorban a gyûjtés, az újrahasználat és az újrahasznosítás széles körû elterjesztése. Az ily módon nem kezelhetõ hulladékok esetén szükséges az ártalmatlanítás korszerû feltételeinek a kialakítása. A mûszakilag alkalmatlan hulladéklerakók lezárása, rekultivációja és a rekultivációt követõ utógondozása hozzájárul a potenciális környezeti veszélyforrások felszámolásához. Elengedhetetlen az ártalmatlanításcentrikus hulladékgazdálkodás El kell terjeszteni a szelektív hulladékkezelést átállítása megelõzésközpontúvá. Decentralizálásra van szükség: a nagy regionális hulladékkezelõ mûvek mellett kistérségi komplex programok indítását kell szorgalmazni. Az egyedi és társasházi komposztálás támogatása is alapvetõ fontosságú. A szelektálás és hasznosítás terén a háztartásokig menõ gyûjtési rendszerek támogatására kell hangsúlyt fektetni. A jellemzõen nagyvárosi és a forgalmas közlekedési létesítményekhez kötõdõ levegõ-, por- és a zajszennyezés mérséklése érdekében a mérõhálózat fejlesztése mellett szükség van a forgalom csillapítására, az autómentes övezetek, sétálóutcák kialakítására, a csendes területek megóvására, zöldfelületek, parkok megvédésére és állapotuk javítására, valamint újak kialakítására, a gyalogos és kerékpáros közlekedés feltételeinek javítására, valamint a tömegközlekedés felújítására és fejlesztésére. Óvjuk meg a még meglévõ tiszta, csendes területeket! A lakosság egészséges ivóvízzel történõ ellátásához elengedhetetlen a vizekbe jutó káros anyagok számottevõ csökkentése, valamint a csatornázás és a szennyvíztisztítás megfelelõ szintje. Az ezzel kapcsolatos uniós normáknak hazánk az ivóvízminõség-javító és szennyvíztisztítási fejlesztések révén tud megfelelni. Az egészséges ivóvízkészlet megóvását szolgálja továbbá a hosszú távú biztonságos ivóvízellátást alapkövetelménynek tekintõ vízbázisvédelmi program. Ugyanakkor kiemelt jelentõségû a természetközeli szennyvízkezelési eljárások és az egyedi szennyvízkezelési technikák, technológiák támogatása azokon a helyeken, ahol a hagyományos rendszerek nem építhetõk ki gazdaságosan. Csökkenteni kell a káros anyagok vízbe jutását A település-rehabilitáció hangsúlyos eleme a történeti településközpontok, városmagok értékõrzõ megújítása, a mûemlékek védelme és felújítása, valamint a települési zöldterületek védelme és fejlesztése. A múltból örökölt, gazdasági és egyéb tevékenységbõl eredõ környezetszennyezések felszámolása, a kármentesítés, a rekultiváció és a barnamezõs beruházások megvalósítása szintén hozzájárul közterületek és épületek megújításához, valamint a meglevõ zöldterületek megõrzéséhez és újak létrehozásához. A településeket a környezeti értékekre figyelemmel kell rehabilitálni Színvonalas és integrált kommunikációra van szükség a környezeti kockázatoknak való kitettség minimálisra csökkentése érdekében (ideértve a szélesebb körû környezetbiztonságot: árvízvédelem, ipari katasztrófák megelõzése, geológiai mozgások, leomló partfalak problémájának kezelése). Ezért fejleszteni és javítani kell az info-kommunikációs technológiákra épülõ veszélyelhárító és környezeti kockázatfigyelõ rendszereket. Veszélyelhárító info-kommunikációs rendszerekre van szükség

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes